Սառույցի և կրակի երգ (գիրք)

Սառն և հուրի երգ, էպիկական ֆենտեզի ժանրի վեպերի շարք, հեղինակ՝ ամերիկացի վիպասան և կինոսցենարիստ Ջորջ Մարտին։ Շարքի առաջին գիրքը՝ «Գահերի խաղ»-ը, հեղինակը սկսել է գրել 1991 թվականին, իսկ առաջին անգամ գիրքը հրատարակվել է 1996-ին։ Ի սկզբանե Մարտինը նախատեսել էր եռագրություն գրել։ Իսկ այսօր պլանավորված յոթ գրքերից հինգն արդեն հրատարակվել են։ Մարտինից հինգ տարի պահանջվեց վերջին` հինգերորդ գիրքը՝ «Պար վիշապների հետ»-ը գրելու համար, որը հրատարակվել է 2011-ին։ Վեցերորդ վեպը՝ «Ձմռան քամիները», դեռ գրվում է։
Սառույցի և կրակի երգ-ի գործողությունները տեղի են ունենում հորինված մայրցամաքներում՝ Վեստերոսում և Էսսոսում։ Վեպը պատմվում է հերոսների դեմքից, ովքեր առաջին գրքում ինն են, իսկ վերջինում՝ երեսունմեկը։ Երեք հիմնական պատմությունները հյուսված են մի քանի արքայատոհմերի միջև Վեստերոսին տիրելու համար մղվող պատերազմի, Վեստերոսի ամենահյուսիսում գերբնական Սպիտակ քայլողների աճող վտանգի և գահընկեց արված թագավորի դստեր՝ Դեյեներիս Թարգերիենի՝ Երկաթե գահին տիրելու ձգտումների շուրջ։


== Սյուժե ==
«Սառույցի և կրակի երգ» շարքի իրադարձությունները կատարվում են հորինված աշխարհում, որը հիշեցնում է միջնադարյան Եվրոպան։ Այս աշխարհում ամառն ու ձմեռը տևում են մի քանի տարիներ, և դրանով էլ ավարտվում է տասնամյա պատերազմը։
Սյուժետային գծերի շարքը կապված է Երկաթե՝ Վեստերոսի գահի համար մղվող կռվի հետ։ Առաջին գրքում թագավոր Ռոբերտ Բարատեոնի մահից հետո վերսկսվում է իշխանության համար կռիվ ազդեցիկ ընտանիքների և նրանց աջակիցների միջև, որը սկիզբ է առնում պալատական խարդավանքներով, իսկ հետո վեր է ածվում քաղաքացիական պատերազմի։ Որոշ երկրների համայնքներ առանձնանում են՝ հայտարարելով իրենց անկախ պետություններ։
Սյուժեի գլխավոր գիծը, որի կենտրոնում Ջոն Սնոուն է, կապված է Վեստերոսի հյուսիսում տեղի ունեցող իրադարձությունների հետ, որտեղ հսկայական պատնեշը պաշտպանում է մարդկանց հարավային թագավորությունները վայրի հողերից։ Այստեղ ամառվա վերջին հայտնվում են Ուրիշները՝ չար էակներ՝ կապված սառույցի և մահվան հետ։
Երկի մի մասը նկարագրում է Վեստերոսի տարածքներից դուրս տեղի ունեցող իրադարձությունները՝ արևելյան Էսսոս մայրցամաքում։ Թարգերիենների արքայատոհմի վերջին ներկայացուցիչ Դեյեներիս Թարգերիենը փորձում է գտնել իր համար դաշնակիցներ, որպեսզի ետ բերի իր նախապապերին պատկանող Երկաթե Գահը։ Դեյեներիսը դառնում է երեք վիշապների տիրուհի։


== Շարքի գրքեր ==
Ներկայումս հրատարակվել են նախատեսված յոթ գրքերի հինգը․

Գահերի խաղ
Արքաների պատերազմը
Թրերի մրրիկ
Անգղների խրախճանք
Պար վիշապների հետ
Ձմռան քամիները
Երազանք գարնան մասինԲացի դրանից գոյություն ունի «Դունկի և Էգի մասին» պատմվածքների շարքը (անգլ․՝ Tales of Dunk and Egg), որի իրադարձությունները տեղի են ունենում նույն աշխարհում 90 տարի ավելի առաջ։

Սահմանագծի մարտիկը (1998)
Հավատարիմ թուրը (2003)
Գաղտնի մարտիկը (2010 թվականի մարտ)
Վինտերֆելյան գայլուհիները
Գյուղացի հերոսը


=== Սառույցի և կրակի երգ շարքի աշխարհի ժամանակագրություն ===
2013 թվականի սկզբին Մարտինը հայտարարեց, որ գրել է ևս մեկ պատմվածք-պրիկվել, որն այս անգամ կապ չունի Դունկի և Էգի հետ և կապված է Պար վիշապների հետ գրքի ժամանակներին՝ Վեստերոսի քաղաքացիական պատերազմին։ Այսպիսով «Արքայազն-թալանիչ» և «Արքայադուստր ու թագուհի» պատմվածքները գրվել են անձամբ Ջորջ Մարտինի կողմից և դրանցից մի հատված ներկայացված է ուղեցույցում, իսկ ամբողջականը պահված է «Կրակ և արյուն» գրքի համար․

Արքայադուստր և թագուհի (2013 թվականի դեկտեմբերի 3 - պրիկվել)
Արքայազն-թալանիչ, թագավորի եղբայր (2014 թվականի հունիսի 17 - պրիկվել)
Սառույցի և կրակի աշխարհ (2014 թվականի հոկտեմբերի 28 - ուղեցույց)


== Կենտրոնական հերոսներ ==


== Տես նաև ==
Գահերի խաղ (վեպ)
Գահերի խաղ (հեռուստասերիալ)


== Ծանոթագրություններ ==


== Արտաքին հղումներ ==
Ջորջ Մարտինի կայք (անգլ.)
«Վեստերո» — շարքի երկրպագուների կայք
«Սառույցի և կրակի երգ» շարքը fantlab.ru-ում
Վիքի-հանրագիտարան